 Siminnaarkan oo ay ka qayb galeen 70-qof oo kala socday 25-NGO ayaa waxaa lagu baranayay sidii looga hortagi lahaa ama loo baabiin lahaa waxyaabaha qarxa oo inta badan ay waxyeello ka soo gaarto dadka iyo xoolaha, iyadoo dagaalladii sokeeye ee ka dhacay dalka ay keeneen in deegaanno badan lagu aaso miinooyin iyo waxyaabaha qarxa, iyadoo gobollada Bay iyo Bakool ay ahaayeen gobollada ay ugu badan ee ay ka dhacaan qaraxyada, iyadoo mar walbana ay ku dhimanayeen dad iyo duunyo, waxaana siminnaarkan soo xiray Guddoomiyaha Gobolka Bay Maxamed Aadan Qalinle oo u mahad celiyey intii gacanta ka geysatay simin-naarkaasi, wuxuuna sheegay in masuuliyiinta RRA-da iyana ay gacanta ka geysan doonaan sidii gobollada Bay iyo Bakool looga saari lahaa miinada. 